בשנת 2018 שיחק את התפקיד הראשי בהצגה "מיקה שלי"- מחזה מוזיקלי ע"פ לחניו של יאיר רוזנבלום בבימויו של משה קפטן בתיאטרון הבימה, שם שיחק בתפקיד ארי קופרמן; "הרובוטית" מחזה ישראלי מקורי מאת רוני סיני ועוזי וייל בבימויו של רועי שגב, בתפקיד שיר פז (2019); "יש רופא באולם" קומדיה מאת ריי קוני, בבימויו של משה נאור, בתפקיד ד"ר קונולי - ההצגה עלתה כקופרודוקציה של תיאטרון הבימה עם תיאטרון חיפה (2019); "מאמא מיה" בבימויו של משה קפטן בתפקיד סקיי (2020). בשנת 2021 החל לשחק בגרסה המחודשת של ההצגה ״בוסתן ספרדי״ מחזה שנכתב על ידי הנשיא החמישי של מדינת ישראל יצחק נבון ובבימויו של צדי צרפתי. ״דבר על מקום הימצאם״ - תיאטרון הבימה בשיתוף HOT VOD מחזה מאת נאוה סמל בבימויה של איה קפלן, בתפקיד ניסן בוים (2021). ״המלט״ מאת ווילאם שייקספיר בתפקיד אופליה בבימויו של מאור זגורי (2021). ״רומאו ויוליה״ מאת ווילאם שייקספיר בלווי הלחנים של פרוקופייב, שיתוף פעולה מיוחד בין התזמורת הפילהרמונית הישראלית בניצוחו של להב שני והתיאטרון הלאומי הבימה, שם שיחק בתפקיד בנבוליו (2021). ״הדוקטור״ דרמה מאת רוברט אייק, בבימויה של מירי לזר בתפקיד ג׳וניור (2022).
בשנת 2019 זכה בפרס השחקן המבטיח בתיאטרון הבימה.
בטלוויזיה.
מתן שביט החל את הקריירה הטלוויזיונית שלו כבר כשהיה בן 15 כשלוהק לסדרה "המערכת" ששודרה בערוץ הילדים (2005).
בבגרותו שיחק בסדרות טלוויזיה רבות ביניהן: העונה הראשונה של סדרת הנוער "נעלמים" בבימויו של רני סער; הסדרה שודרה בערוץ ניקלודיאון (2014), "רון" קומדיה שנכתבה על ידי היוצר רון פלדמן ושודרה ב-Yes Comedy (2015), העונה הראשונה והשנייה של הסדרה "פלאשבק" ששודרה בערוץ הילדים בתפקיד שלומי חתן (2016), "בשבילה גיבורים עפים" ששודרה בקשת 12 (2017), "דאנסטורי" בבימויו של עודד רז; בתפקיד אלון אחיו של מיכאל גבעתי הסדרה שודרה בערוץ דיסני (2018).
פאראטקסט
פאראטקסט הוא מושג בפרשנות ספרותית. גוף הטקסט של סופרים (למשל סיפור, תיאור עיוני, שירים וכדומה) מוקף לרוב בחומרים אחרים שמספקים המחברים, העורכים, המדפיסים והמו"לים, הידוע כ"פאראטקסט". אלמנטים אלה מהווים מסגרת לטקסט הראשי, ויכולים לשנות את הקבלה של הטקסט בידי הציבור, או את הפרשנות שלו. לרוב מצורפים פאראטקסטים לספרים, מכיוון שהם בדרך כלל כוללים כריכה (עם אמנות עליה), כותרת, דפים נלווים הבאים בספר לפני דפי התוכן שלו ואינם חלק מהמספור השוטף (הקדשה, הקדמה), דפים שמופיעים בסוף הספר (הערות שוליים, קולופון) וחומרים רבים אחרים שלא המחבר יצר. החלטות עריכה אחרות יכולות גם הן להיחשב "פאראטקסט", כמו עיצוב או טיפוגרפיה.
מושג ה"פאראטקסט" קשור קשר הדוק למושג ההיפוטקסט , שהוא טקסט קודם שמשמש מקור לטקסט הנוכחי. למשל, ב"אודיסיאה" של הומרוס ניתן לראות היפוטקסט של "יוליסס" מאת ג'יימס ג'ויס.
חוקר הספרות ז'ראר ז'נט מגדיר את הפאראטקסט כדברים שמלווים את הטקסט של יצירה שפורסמה, כמו שם המחבר, הכותרת, הקדמה או המבוא, או איורים. זהו לא גבול בלתי עביר, לדבריו, אלא מעין "מפתן של דלת", שמאפשר לקורא להמשיך הלאה או לסוב על עקביו. זהו "אזור שבין טקסט ללא-טקסט", בעל השפעה על הציבור, שיכולה לאפשר קבלת-פנים טובה יותר לטקסט וקריאה רלוונטית יותר בו. במילים אחרות, לדבריו, אלו "שולי הטקסט המודפס, שלמעשה שולטים כל תהליך הקריאה של האדם". לדבריו, ניתן לחלק את הפאראטסקט לשני חלקים: החלק הראשון, פֶּריטקסט (peritext), הוא חלק מהמסמך הכתוב. הוא כולל את שם הטקסט, שמות הפרקים, את ההקדמה, איורים וכיתוביהם, הערות שוליים, הקדשות, איורים; ואֶפּיטקסט (epitext), הכולל מסרים שנמצאים מחוץ לטקסט, כגון ראיונות, הודעות של יח"צ וביקורות בעיתונות.
פטרבורג העסקית
פטרבורג העסקית (ברוסית: Деловой Петербург) הוא עיתון עסקי יומי שפה הרוסית שיוצא לאור סנקט פטרבורג, רוסיה.
העיתון הוקם בשנת 1993 בסנקט פטרבורג והוא מספק חדשות הקשורות לעסקים וכספים בעיר ובפרבריה. העיתון מתפרסם בפורמט צהובון.
הבעלים של העיתון הוא קבוצת בוניר. החל משנת 2006 היה אנדריי ארשוב העורך הראשי. מקסים ואסיוקוב מונה לעורך הראשי של העיתון מאז 8 בדצמבר 2011.
בשנת 2011 הוכתר על ידי WAN/IFRA כמערכת החדשות הטובה ביותר במדיה החברתית.
תפוצת העיתון 2005 הייתה 23,000 עותקים. בשנת 2010 התפוצה של היומון עלתה ל-24,000 עותקים אך בסוף 2011 ירד ל-20,400 עותקים.
זודיולסטיס
זודיולסטיס (שם מדעי: Zodiolestes) הוא סוג נכחד של טורף ממשפחת הסמוריים, שחי באמריקה הצפונית של המיוקן לפני 23.2 עד 16 מיליון שנה מזמננו. במראהו הוא דמה לגרגרן, והוא השתייך לתת-המשפחה הקדומה Oligobuninae, בה נכלל גם המגליקטיס הענקי. המאובנים שלו התגלו בפלורידה, נברסקה ובוויומינג.
סוג זה תואר ב-1942 בידי החוקר "E. S. Riggs" אשר ראה בו סוג קרוב לפרומרטס ("Promartes"). במקור הם שויכו למשפחת הראקוניים, אך בהמשך הופרדו למשפחת הסמוריים. הם חיו לאורך מרכז ארצות הברית, כנראה באזורי הפרריה הקדומה. הסוג כלל 2 מינים: "Zodiolestes daimonelixensis" ו-"Zodiolestes freundi".
ממצאיו של הסמור גילו שהוא ניזון ממיני מכרסמים מתחפרים כמו הבונה הקדום פלאוקסטור, בונה קדום שחי במחילות דמויות סליל. טורף זה חי בדומה למין חמוס שחור-רגל, אשר נוהג לארוב לנובחניות כלביות במחילתם ולטרוף אותם בהפתעה בפתחיהם. מאובנים שנמצאו מראים שהטורף וטרפו נקברו יחד במגורי הבונה.
אמיר אשל (קצין שריון)
אמיר אשל הוא קצין צה"ל בדרגת אלוף-משנה בעבר פיקד על חטיבה 600.
ביוגרפיה.
התגייס לצה"ל בתחילת השרות היה חניך בקורס טיס, והגיע למגמת נווטים במטוסי תובלה, לאחר מכן עבר לשריון. ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. בשנים 1999–2001 פיקד על גדוד 75 בחטיבה 7. ב-2005 מונה למפקד חטיבה 600 בדרגת אלוף-משנה וכיהן בתפקידו עד שנת 2009. לאחר מכן כיהן כראש תורת חיל השריון וקצין האג"ם של פיקוד העורף.
אשל הוא בוגר המכללה לביטחון לאומי.
אביו יצחק אשל היה תת-אלוף בצה"ל.
דודו הוא אלוף-משנה במילואים אמנון אשל, מי שהיה מפקד חטיבה 7 במלחמת לבנון השנייה.
Len TV 24
Len TV 24 (ברוסית: Лен ТВ 24) היא חברת הטלוויזיה של מחוז לנינגרד וערוץ טלוויזיה רוסי. שידורי הערוץ מכוונים לעיר סנט פטרבורג ומחוז לנינגרד. הערוץ ממומן על ידי ממשלת מחוז לנינגרד.
היסטוריה.
הערוץ החל את שידוריו ב-6 ביוני 1994 ועד 2019 שידר גם בין השעות 7:00-8:00 בתדרים של הערוץ החמישי בסנקט פטרבורג ובפרבריה ומשעה 18:30 עד 19:30 ברשתות הכבלים. באפריל 2014 הושקו שידורי לוויין בפלטפורמת קונטיננט TV מהלווין Horizons-2. ב-26 באוגוסט 2015 החל הערוץ בשידור במסגרת רשת של מפעילת הכבלים Rostelecom בסנקט פטרבורג.
על פי החלטת ועדת המכרזים הפדרלית לשידורי טלוויזיה ורדיו מיום 15 בפברואר 2017, ערוץ הטלוויזיה נבחר כערוץ הטלוויזיה המחוזי, במה שהופך אותו לנגיש לכלל הציבור במחוז לנינגרד.
ב-24 בינואר 2019, למנכ"ל הערוץ מונה אולג צ'רניך, ראש פורטל האינטרנט iVyborg.ru, משאב אינטרנט מצליח במחוז לנינגרד, הוא החליף את אנדריי ראדין. החל מ-1 ביולי 2019 מתבצעים שידורי הערוץ מהמשרד במרכז העסקים ברחוב הלסינגפורס בצד של ויבורג בסנקט פטרבטרג. ב-4 ביולי 2019 נודע על מיתוג מחדש של הערוץ ושל חברת הטלוויזיה, תוך קידום הערוץ ברשתות החברתיות. במחצית הראשונה של יולי, ארבעה מעובדי הערוץ עזבו בגלל חילוקי דעות עם ההנהלה החדשה.
הערוץ נוטה לשדר משחקי ספורט ושידורים חיים של קבוצות כמו מועדון הכדורגל לנינגרדץ, מועדון הכדורסל זניט, מועדון הכדורעף דינמו מחוז לנינגרד, מועדון ההוקי קרח סק"א וריאגי ובעבר גם שידר תוכניות אודות מועדון הכדורגל טוסנו.
מאז סוף אוגוסט הודיעו הפורטלים Online47.ru ו-ivbg.ru על השקת ערוץ Len TV 24, הממצב את עצמו כערוץ מרכזי של צפון-מערב רוסיה ומהווה מיתוג מחדש של הערוץ. ב-26 באוגוסט 2019 הערוץ החל להתפרסם בשם "Len TV 24".
רומיאו ויוליה (סרט, 1900)
רומיאו ויוליה (בצרפתית: Roméo et Juliette) הוא סרט צרפתי משנת 1900, עיבוד למחזה "רומיאו ויוליה" מאת ויליאם שייקספיר.
הפקה.
במאי הסרט היה קלמאן מוריס. בסרט מושמעת אריה מתוך האופרה "רומיאו ויוליה" מאת שארל גונו, בביצוע זמר הטנור אמיליו קוסירה. הוא נחשב לעיבוד הקולנועי הראשון של המחזה השייקספירי.
חברת Phono-Cinéma-Théâtre הפיקה את הסרט, שהקרנת הבכורה שלו הייתה בתערוכה של פריז משנת 1900. זה היה בין הסרטים הראשונים שהוקרנו עם סינכרון קול. ההקלטה של הקול נעשתה בליאורטוגראף על גבי צילינדר צלופן. בצילומי הסרט השחקנים צולמו כשהם מתאמים את השפתיים לפי ההקלטה. בהקרנת הסרט הושמעה ההקלטה, והמקרין התאים את מהירות המקרן לפי הקולות שנשמעו.
קוסירה היה אחד מ-18 הידוענים המשתתפים ביצירות של Phono-Cinéma-Théâtre, שהועלו בתערוכה העולמית של פריז משנת 1900. מחזה שייקספירי נוסף שהוצג היה "Le Duel d'Hamlet" עם שרה ברנאר בתפקיד המלט, העיבוד הקולנועי הראשון של המחזה "המלט". אחד הסרטים הידועים שהוצגו בתערוכה היה עיבוד למחזה "סיראנו דה ברז'ראק" מאת אדמון רוסטאן, אף הוא בבימויו של מוריס.
Kill the Lights
מיכאל לוי פרומקין רודקינסון
גוסטב פון אלבנסלבן
גוסטב פון אלבנסלבן (בגרמנית: Gustav von Alvensleben; 30 בספטמבר 1803 - 30 ביוני 1881) היה גנרל פרוסי אשר לחם במלחמות איחוד גרמניה.
ביוגרפיה.